Period: Old Babylonian
Genre: Literary
Transliteration:
<SURFACE>
eš₃ ma₂-gur₈-gin₇...
gir₄ mah-bi...
id₂-bi a hul₂-la...
a-gar₃-bi {ŋiš}al-e ri-e-de₃ gana₂...
e₂ kiš{ki}a iri lil₂-la-gin₇ maš-gana₂...
lugal-bi sipad ur{d}za-ba₄-ba₄
e₂ kiš{ki}a-ka {d}utu-gin₇ am₃-e₃
nam-lugal-la-na bal-bi šu kur₂-ru-de₃ e₂-gal-la <unk> bi su₃-ra₂...
an {d}en-lil₂ inim kug-ga-ne-ne-a zid-de₃-eš...
ki ud-bi šar-ru-um-ki-in iri-ni iri...
ad-da-ni la-i-bu-um ama-ni...
šar-ru-um-ki-in šag₄ dug₃-ga...
mu im-ta-tu-ud-da-aš...
...
ud ne ud te-en-e um-ma-te-a-ta
{m}šar-ru-um-ki-in sa₂-dug₄ e₂-gal-še₃ im-de₆-a-ba
itima kug ki-tuš kug-ga-ni-a im-ma-da-an-nu₂
šag₄-ga-ni-še₃ mu-un-zu eme-na nu-ŋa₂-ŋa₂ lu₂-da nu-mu-un-da-ab-be₂
{m}šar-ru-um-ki-in sa₂-dug₄ e₂-gal-še₃ šu ba-ab-te-a-ta
<unk> mu-un-sig₁₀-ga {ŋiš}gu₂-ne-saŋ-ŋa₂ mu-un-dab₅-be₂
kug {d}inana-ke₄ da-bi-a muš₃ nu-tum₂-me
ud 5(diš)-am₃ ud 1(u)-am₃ ba-zal-la-ta
lugal {d}ur{d}za-ba₄-ba₄ im-da-la₂ ki-tuš-bi-ta mi-ni-ib-hu-luh
piriŋ-gin₇ šag₄ pap-hal-la-na kaš₃ biz-biz šag₄-ba uš₂ lugud si-a-ba
i₃-kuš₂ ku₆ a mun lug-ga-gin₇ zi mu-un-di-ni-ib-ir-ir
ud-ba <unk> e₂-kurun₂ {d}ezina₂-ka
{m}šar-ru-um-ki-in u₃-sa₂-gin₇ la-ba-nu₂ ma-mu₂-de₃ ba-nu₂
kug {d}inana-ke₄ ma-mu₂ id₂ mud-še₃ mu-un-gir₅-gir₅
{m}šar-ru-um-ki-in dum-dam-ma-na zu₂ ki-še₃ ba-da-ab-ra-ah
dum-dum-bi lugal {d}ur{d}za-ba₄-ba₄ ŋiš tuku-tuku-da-ni
lugal-ra ki kug-ga-ni-še₃ im-ma-da-an-sun₅-ne-eš
{m}šar-ru-um-ki-in ki {d}ur{d}za-ba₄-ba₄-še₃ im-ma-da-an-sun₅-ne
<unk> <unk> ma-mu₂ ŋi₆...na u₃-mu-ri-du₈
{m}šar-ru-um-ki-in lugal-a-ni im-ma-ni-ib-gi₄-gi₄
lugal-ŋu₁₀ ma-mu₂-ŋu₁₀ u₃-mu-ri-dug₄-ga
{lu₂}ki-sikil 1(diš)-am₃ an-gin₇ sukud-da-ni ki-gin₇ daŋal-la-ni
suhuš bad₃-da-gin₇ ŋar-ŋar-ra
...mah id₂ mud-še₃ ŋa₂-ra mu-un-gir₅-re-de₃-en
...nundum <unk> bi₂-in-gu₇ ni₂ šag₄-še₃ ba-gid₂
...<unk> <unk>...sukkal-a-ni gu₃ mu-na-de₂-e
...nin₉ e-ŋu₁₀ kug {d}inana-ke₄
...mud-še₃ u-ŋu₁₀ mu-un-kur₉-re
...{m}šar-ru-um-ki-in <unk> id₂ mah mu-un-gir₅-gir₅
{m}be-li₂-iš-ti-kal₂ gal-simug lu₂ šag₄-ga de₆-a-ŋu₁₀ im sar-sar
inim ga-ra-ab-dug₄ inim-ŋu₁₀...
na degₓ(RI)-ga-ŋu₁₀ ŋizzal he₂-em-ši-ak
ne-eš₂ <unk> zabar-šu-ŋa₂ a-ra...ab-de₆
...e₂ nam tar-ra-ka alan-gin₇ kuš₃-kuš₃-a sig₁₀-bi₂-ib
{m}be-li₂-iš-ti-kal₂ inim lugal-la-na-še₃ saŋ keše₂ ba-ši-in-ak
e₂-sikil e₂ nam tar-ra-ka kuš₃-kuš₃-a si mu-un-sa₂
lugal-e {m}šar-ru-um-ki-in gu₃ mu-na-de₂-e
ŋen-na zabar-šu-ŋa₂ gal-simug-še₃ tum₂-mu-na-ni-ib
{m}šar-ru-um-ki-in e₂-gal {d}ur{d}za-ba₄-ba₄ im-ma-da-ra-ab-e₃
kug {d}inana-ke₄ zag zid-da-ni muš₃ nu-tum₂-mu
e₂-sikil-la e₂ nam tar-ra-ka 5(diš) nindan 1(u) nindan nu-te-a-na
kug {d}inana-ke₄ igi mu-un-na-ni₁₀-ni₁₀ ŋiri₃-ni im-da <unk>
e₂-sikil-la e₂ kug-ga na-nam lu₂ mud nu-mu-un-kur₉-re
kan₄ e₂ nam tar-ra-ka gal-simug lugal-la-ke₄ gaba mu-un-da-ri
zabar-šu lugal-la-ke₄ gal-simug-še₃ mu-un-de₆-a-ta
{m}be-li₂-iš-ti-kal₂ gal-simug im-da-la₂ alan-gin₇ kuš₃-kuš₃-a ba-da-ab-sig₁₀-ga-bi
{m}šar-ru-um-ki-in ud 5(diš)-am₃ ud 1(u)-am₃ ba-zal-la-ta
ki {d}ur{d}za-ba₄-ba₄ lugal-la-na-še₃ im-ma-da-an-ku₄-ku₄
šag₄ e₂-gal kur gal-gin₇ ki us₂-sa im-ma-da-an-ku₄-ku₄
lugal {d}ur{d}za-ba₄-ba₄ im-da-la₂ ki-tuš-bi-ta mi-ni-ib-hu-luh
šag₄-ga-ni-še₃ mu-un-zu eme-na nu-ŋa₂-ŋa₂ lu₂-da nu-mu-un-da-ab-be₂
itima-ka ki-tuš kug-ga-ni {d}ur{d}za-ba₄-ba₄ mi-ni-ib-hu-luh
šag₄-ga-ni-še₃ mu-un-zu eme-na nu-ŋa₂-ŋa₂ lu₂-da nu-mu-un-da-ab-be₂
ud-bi-ta inim im-ma gub-bu he₂-ŋal₂ im sig₉-sig₉-ge ba-ra-ŋal₂-la-am₃
lugal {d}ur{d}za-ba₄-ba₄ {m}šar-ru-um-ki-in diŋir-re-e-ne šu dug₄-ga-ar
im-ma gub-bu niŋ₂ ni₂ ba-ug₇-a-ta
unug{ki}ga lugal-zag-ge₄-e-si šu ba-ni-ib-da₁₃-da₁₃
...
dam lugal-zag-ge₄-si-da...
nam-munus an-dul₃-eš₂ mu-ni-ba...
lugal-zag-ge₄-si kiŋ₂-gi₄-a...
ŋa₂-nam-ma šeg₁₂ e₂-an-na-še₃ ŋiri₃ mu-un-gub
lugal-zag-ge₄-si šag₄-ga-ni nu-un-zu ugu kiŋ₂-gi₄-a nu-mu-un-dug₄-dug₄
en-na ugu kiŋ₂-gi₄-a na-mu-un-dug₄-dug₄ igi dumu nun ba-an-da-bad
en-e u₈ bi₂-in-dug₄ sahar-ra ba-an-da-tuš
lugal-zag-ge₄-si kiŋ₂-gi₄-a-ar im-ši-in-gi₄
kiŋ₂-gi₄-a šar-ru-ki-in gu₂ nu-mu-un-sig₁₀-sig₁₀
gam-gam-ma-ni šar-ru-ki-in...
šar-ru-ki-in...
a-na-aš-am₃...

Cuneiform:
<SURFACE>
𒀊𒈣𒋽𒁶...
𒌋𒀜𒈤𒁉...
𒀀𒇉𒁉𒀀𒄾𒆷...
𒀀𒃼𒁉𒄑𒀠𒂊𒊑𒂊𒉈𒃷...
𒂍𒆧𒆠𒀀𒌷𒆤𒆷𒁶𒈦𒃷...
𒈗𒁉𒉺𒇻𒌨𒀭𒍝𒂷𒂷
𒂍𒆧𒆠𒀀𒅗𒀭𒌓𒁶𒀀𒀭𒌓𒁺
𒉆𒈗𒆷𒈾𒁄𒁉𒋗𒉽𒊒𒉈𒂍𒃲𒆷<unk>𒁉𒋤𒁺...
𒀭𒀭𒂗𒆤𒅗𒆬𒂵𒉈𒉈𒀀𒍣𒉈𒌍...
𒆠𒌓𒁉𒊬𒊒𒌝𒆠𒅔𒌷𒉌𒌷...
𒀜𒁕𒉌𒆷𒄿𒁍𒌝𒂼𒉌...
𒊬𒊒𒌝𒆠𒅔𒊮𒄭𒂵...
𒈬𒅎𒋫𒌅𒌓𒁕𒀸...
...
𒌓𒉈𒌓𒋼𒂗𒂊𒌝𒈠𒋼𒀀𒋫
𒁹𒊬𒊒𒌝𒆠𒅔𒁲𒅗𒂍𒃲𒂠𒅎𒁺𒀀𒁀
𒃟𒆬𒆠𒆪𒆬𒂵𒉌𒀀𒅎𒈠𒁕𒀭𒈿
𒊮𒂵𒉌𒂠𒈬𒌧𒍪𒅴𒈾𒉡𒂷𒂷𒇽𒁕𒉡𒈬𒌧𒁕𒀊𒁉
𒁹𒊬𒊒𒌝𒆠𒅔𒁲𒅗𒂍𒃲𒂠𒋗𒁀𒀊𒋼𒀀𒋫
<unk>𒈬𒌧𒋧𒂵𒄑𒄘𒉈𒊕𒂷𒈬𒌧𒆪𒁉
𒆬𒀭𒈹𒆤𒁕𒁉𒀀𒈹𒉡𒁺𒈨
𒌓𒐊𒀀𒀭𒌓𒌋𒀀𒀭𒁀𒉌𒆷𒋫
𒈗𒀭𒌨𒀭𒍝𒂷𒂷𒅎𒁕𒇲𒆠𒆪𒁉𒋫𒈪𒉌𒅁𒄷𒈛
𒊊𒁶𒊮𒉽𒄬𒆷𒈾𒍒𒁉𒁉𒊮𒁀𒌀𒁁𒌓𒋛𒀀𒁀
𒉌𒊨𒄩𒀀𒁵𒇻𒂵𒁶𒍣𒈬𒌧𒁲𒉌𒅁𒅕𒅕
𒌓𒁀<unk>𒂍𒁷𒀭𒊺𒌁𒅗
𒁹𒊬𒊒𒌝𒆠𒅔𒅇𒁲𒁶𒆷𒁀𒈿𒈠𒊬𒉈𒁀𒈿
𒆬𒀭𒈹𒆤𒈠𒊬𒀀𒇉𒄷𒄭𒂠𒈬𒌧𒁽𒁽
𒁹𒊬𒊒𒌝𒆠𒅔𒌈𒁮𒈠𒈾𒅗𒆠𒂠𒁀𒁕𒀊𒊏𒄴
𒌈𒌈𒁉𒈗𒀭𒌨𒀭𒍝𒂷𒂷𒄑𒌇𒌇𒁕𒉌
𒈗𒊏𒆠𒆬𒂵𒉌𒂠𒅎𒈠𒁕𒀭𒁔𒉈𒌍
𒁹𒊬𒊒𒌝𒆠𒅔𒆠𒀭𒌨𒀭𒍝𒂷𒂷𒂠𒅎𒈠𒁕𒀭𒁔𒉈
<unk><unk>𒈠𒊬𒈪...𒈾𒅇𒈬𒊑𒂃
𒁹𒊬𒊒𒌝𒆠𒅔𒈗𒀀𒉌𒅎𒈠𒉌𒅁𒄄𒄄
𒈗𒈬𒈠𒊬𒈬𒅇𒈬𒊑𒅗𒂵
𒇽𒆠𒂖𒁹𒀀𒀭𒀭𒁶𒃴𒁕𒉌𒆠𒁶𒂼𒆷𒉌
𒁼𒂦𒁕𒁶𒃻𒃻𒊏
...𒈤𒀀𒇉𒄷𒄭𒂠𒂷𒊏𒈬𒌧𒁽𒊑𒉈𒂗
...𒅻<unk>𒉈𒅔𒅥𒉎𒊮𒂠𒁀𒁍
...<unk><unk>...𒈛𒀀𒉌𒅗𒈬𒈾𒌤𒂊
...𒎐𒂊𒈬𒆬𒀭𒈹𒆤
...𒄷𒄭𒂠𒌋𒈬𒈬𒌧𒆭𒊑
...𒁹𒊬𒊒𒌝𒆠𒅔<unk>𒀀𒇉𒈤𒈬𒌧𒁽𒁽
𒁹𒁁𒉌𒅖𒋾𒃲𒃲𒌣𒇽𒊮𒂵𒁺𒀀𒈬𒅎𒊬𒊬
𒅗𒂵𒊏𒀊𒅗𒅗𒈬...
𒈾𒊑𒂵𒈬𒄑𒌆𒉿𒎓𒋡𒃶𒅎𒅆𒀝
𒉈𒂠<unk>𒌓𒅗𒁇𒋗𒂷𒀀𒊏...𒀊𒁺
...𒂍𒉆𒋻𒊏𒅗𒀩𒁶𒌑𒌑𒀀𒋧𒉈𒅁
𒁹𒁁𒉌𒅖𒋾𒃲𒅗𒈗𒆷𒈾𒂠𒊕𒆟𒁀𒅆𒅔𒀝
𒂍𒂖𒂍𒉆𒋻𒊏𒅗𒌑𒌑𒀀𒋛𒈬𒌧𒁲
𒈗𒂊𒁹𒊬𒊒𒌝𒆠𒅔𒅗𒈬𒈾𒌤𒂊
𒁺𒈾𒌓𒅗𒁇𒋗𒂷𒃲𒌣𒂠𒁺𒈬𒈾𒉌𒅁
𒁹𒊬𒊒𒌝𒆠𒅔𒂍𒃲𒀭𒌨𒀭𒍝𒂷𒂷𒅎𒈠𒁕𒊏𒀊𒌓𒁺
𒆬𒀭𒈹𒆤𒍠𒍣𒁕𒉌𒈹𒉡𒁺𒈬
𒂍𒂖𒆷𒂍𒉆𒋻𒊏𒅗𒐊𒃻𒌋𒃻𒉡𒋼𒀀𒈾
𒆬𒀭𒈹𒆤𒅆𒈬𒌧𒈾𒆸𒆸𒄊𒉌𒅎𒁕<unk>
𒂍𒂖𒆷𒂍𒆬𒂵𒈾𒉆𒇽𒄷𒄭𒉡𒈬𒌧𒆭𒊑
𒆍𒂍𒉆𒋻𒊏𒅗𒃲𒌣𒈗𒆷𒆤𒃮𒈬𒌧𒁕𒊑
𒌓𒅗𒁇𒋗𒈗𒆷𒆤𒃲𒌣𒂠𒈬𒌧𒁺𒀀𒋫
𒁹𒁁𒉌𒅖𒋾𒃲𒃲𒌣𒅎𒁕𒇲𒀩𒁶𒌑𒌑𒀀𒁀𒁕𒀊𒋧𒂵𒁉
𒁹𒊬𒊒𒌝𒆠𒅔𒌓𒐊𒀀𒀭𒌓𒌋𒀀𒀭𒁀𒉌𒆷𒋫
𒆠𒀭𒌨𒀭𒍝𒂷𒂷𒈗𒆷𒈾𒂠𒅎𒈠𒁕𒀭𒆭𒆭
𒊮𒂍𒃲𒆳𒃲𒁶𒆠𒍑𒊓𒅎𒈠𒁕𒀭𒆭𒆭
𒈗𒀭𒌨𒀭𒍝𒂷𒂷𒅎𒁕𒇲𒆠𒆪𒁉𒋫𒈪𒉌𒅁𒄷𒈛
𒊮𒂵𒉌𒂠𒈬𒌧𒍪𒅴𒈾𒉡𒂷𒂷𒇽𒁕𒉡𒈬𒌧𒁕𒀊𒁉
𒃟𒅗𒆠𒆪𒆬𒂵𒉌𒀭𒌨𒀭𒍝𒂷𒂷𒈪𒉌𒅁𒄷𒈛
𒊮𒂵𒉌𒂠𒈬𒌧𒍪𒅴𒈾𒉡𒂷𒂷𒇽𒁕𒉡𒈬𒌧𒁕𒀊𒁉
𒌓𒁉𒋫𒅗𒅎𒈠𒁺𒁍𒃶𒅅𒅎𒋛𒋛𒄀𒁀𒊏𒅅𒆷𒀀𒀭
𒈗𒀭𒌨𒀭𒍝𒂷𒂷𒁹𒊬𒊒𒌝𒆠𒅔𒀭𒊑𒂊𒉈𒋗𒅗𒂵𒅈
𒅎𒈠𒁺𒁍𒃻𒉎𒁀𒌀𒀀𒋫
𒀕𒆠𒂵𒈗𒍠𒄄𒂊𒋛𒋗𒁀𒉌𒅁𒋺𒋺
...
𒁮𒈗𒍠𒄄𒋛𒁕...
𒉆𒊩𒀭𒊨𒂠𒈬𒉌𒁀...
𒈗𒍠𒄄𒋛𒆥𒄄𒀀...
𒂷𒉆𒈠𒋞𒂍𒀭𒈾𒂠𒄊𒈬𒌧𒁺
𒈗𒍠𒄄𒋛𒊮𒂵𒉌𒉡𒌧𒍪𒌋𒅗𒆥𒄄𒀀𒉡𒈬𒌧𒅗𒅗
𒂗𒈾𒌋𒅗𒆥𒄄𒀀𒈾𒈬𒌧𒅗𒅗𒅆𒌉𒉣𒁀𒀭𒁕𒁁
𒂗𒂊𒇇𒉈𒅔𒅗𒅖𒊏𒁀𒀭𒁕𒆪
𒈗𒍠𒄄𒋛𒆥𒄄𒀀𒅈𒅎𒅆𒅔𒄄
𒆥𒄄𒀀𒊬𒊒𒆠𒅔𒄘𒉡𒈬𒌧𒋧𒋧
𒃵𒃵𒈠𒉌𒊬𒊒𒆠𒅔...
𒊬𒊒𒆠𒅔...
𒀀𒈾𒀸𒀀𒀭...